Πρόταση κανονισμού (ΕΟΚ) του Συμβουλίου για την εφαρμογή του άρθρου 85 παράγραφος 3 της συνθήκης ΕΚ σε ορισμένες κατηγορίες συμφωνιών και εναρμονισμένων πρακτικών στον τομέα των διεθνών εναέριων μεταφορών μεταξύ της Κοινότητας και τρίτων χωρών (97/C 165/08) (Κείμενο που παρουσιάζει ενδιαφέρον για τον ΕΟΧ) COM(97) 218 τελικό - 97/0138(CNS)

(Υποβλήθηκε από την Επιτροπή στις 20 Μαΐου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 87,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι ο κανονισμός (ΕΟΚ) αριθ. 3975/87 του Συμβουλίου (1), όπως τροποποιήθηκε τελευταία από τον κανονισμό (ΕΟΚ) αριθ. 2410/92 (2), θεσπίζει τη διαδικασία για την εφαρμογή των κανόνων ανταγωνισμού σε επιχειρήσεις στον τομέα των αεροπορικών μεταφορών 7

ότι οι διεθνείς εναέριες μεταφορές μεταξύ της Κοινότητας και τρίτων χωρών διέπονται επί του παρόντος από πλέγμα διεθνών και διμερών συμφωνιών μεταξύ των κρατών μελών και των τρίτων χωρών 7 ότι πολλές από τις συμφωνίες αυτές ενθαρρύνουν ή επιτρέπουν στους αερομεταφορείς να συνεργάζονται σε θέματα εμπορικής σημασίας 7 ότι τηρώντας τις συμφωνίες αυτές, οι αερομεταφορείς δεν πρέπει να παραβιάζουν τους κανόνες περί ανταγωνισμού της συνθήκης, οι οποίοι εφαρμόζονται πλήρως σε όλες τις δραστηριότητες εναέριας μεταφοράς στο πλαίσιο του κοινοτικού δικαίου 7 ότι η εφαρμογή των κανόνων ανταγωνισμού πρέπει, ωστόσο, να λαμβάνει υπόψη το γεγονός ότι είναι επιθυμητή η επίλυση των ενδεχόμενων συγκρούσεων κανόνων στο πλαίσιο της τήρησης του κοινοτικού δικαίου 7 ότι οι αερομεταφορείς πρέπει να έχουν τη δυνατότητα να ασκούν τις δραστηριότητές τους μέσα σε ένα πλαίσιο που διασφαλίζει εύλογο βαθμό ασφάλειας όσον αφορά τους κανόνες ανταγωνισμού 7

ότι η Επιτροπή θα πρέπει, ως εκ τούτου, να κηρύξει με την έκδοση κανονισμού, ανεφάρμοστες τις διατάξεις του άρθρου 85 παράγραφος 1 για ορισμένες κατηγορίες συμφωνιών μεταξύ επιχειρήσεων, αποφάσεων ενώσεων επιχειρήσεων και εναρμονισμένων πρακτικών 7

ότι ειδικότερα, είναι επιθυμητό, να χορηγηθούν απαλλαγές κατά κατηγορίες σε ορισμένες κατηγορίες συμφωνιών, αποφάσεων και εναρμονισμένων πρακτικών 7 ότι η Επιτροπή σε στενή συνεργασία με τα κράτη μέλη, πρέπει να ορίζει επακριβώς το πεδίο των απαλλαγών αυτών και τους συναφείς με αυτές όρους 7

ότι δεν είναι δυνατόν να υπάρξει απαλλαγή αν οι όροι που προβλέπονται στο άρθρο 85 παράγραφος 3 δεν πληρούνται 7 ότι η Επιτροπή πρέπει ως εκ τούτου, να έχει την εξουσία να λαμβάνει τα κατάλληλα μέτρα όταν μια συμφωνία αποδεικνύεται ότι έχει αποτελέσματα ασυμβίβαστα προς το άρθρο 85 παράγραφος 3 7 ότι η Επιτροπή πρέπει, κατά συνέπεια, να είναι σε θέση πρώτα να απευθύνει συστάσεις προς τα μέρη και στη συνέχεια, να λαμβάνει αποφάσεις 7

ότι ο παρών κανονισμός δεν θίγει την εφαρμογή των άρθρων 86 και 90 της συνθήκης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο παρών κανονισμός εφαρμόζεται στις διεθνείς εναέριες μεταφορές μεταξύ της Κοινότητας και τρίτων χωρών.

Άρθρο 2

1. Με την επιφύλαξη της εφαρμογής του κανονισμού (ΕΟΚ) αριθ. 3975/87 και σύμφωνα με το άρθρο 85 παράγραφος 3 της συνθήκης ΕΚ, η Επιτροπή μπορεί με την έκδοση κανονισμού, να κηρύξει ανεφάρμοστο το άρθρο 85 παράγραφος 1 για ορισμένες κατηγορίες συμφωνιών μεταξύ επιχειρήσεων, αποφάσεων ενώσεων επιχειρήσεων και εναρμονισμένων πρακτικών ως προς διεθνή αεροπορικά δρομολόγια που εκτελούνται μεταξύ της Κοινότητας και μιας ή περισσοτέρων τρίτων χωρών.

2. Η Επιτροπή μπορεί, ειδικότερα να εκδίδει κανονισμούς όσον αφορά συμφωνίες, αποφάσεις ή εναρμονισμένες πρακτικές που έχουν ως αντικείμενο τα ακόλουθα:

α) τον από κοινού προγραμματισμό και συντονισμό της μεταφορικής ικανότητας και των ωραρίων σε τακτική αεροπορική γραμμή 7

β) την συμμετοχή στα έσοδα που προέρχονται από τακτική αεροπορική γραμμή 7

γ) την οργάνωση διαβουλεύσεων επί των τιμών της μεταφοράς επιβατών και των αποσκευών τους 7

δ) την από κοινού εκμετάλλευση μιας τακτικής αεροπορικής γραμμής σε ένα νέο ή μικρής συχνότητας δρομολόγιο 7

ε) την κατανομή του διαθέσιμου χρόνου στα αεροδρόμια και τον καθορισμό των ωραρίων 7 η Επιτροπή θα διασφαλίσει τη συμφωνία των κανόνων αυτών προς τον κώδικα δεοντολογίας που έχει εγκριθεί από το Συμβούλιο.

3. Με την επιφύλαξη της παραγράφου 2, οι κανονισμοί της Επιτροπής καθορίζουν τις κατηγορίες συμφωνιών, αποφάσεων ή εναρμονισμένων πρακτικών για τις οποίες εφαρμόζονται, και προσδιορίζουν ιδίως:

α) τους περιορισμούς ή τις ρήτρες που είναι ή δεν είναι δυνατόν να περιέχονται στις συμφωνίες αποφάσεις και εναρμονισμένες πρακτικές 7

β) τις ρήτρες που πρέπει να περιέχονται στις συμφωνίες, αποφάσεις και εναρμονισμένες πρακτικές ή άλλους όρους που πρέπει να πληρούνται 7

γ) τα δρομολόγια στα οποία εφαρμόζονται.

Άρθρο 3

Οι κανονισμοί που εκδίδονται βάσει του άρθρου 2 έχουν περιορισμένη χρονική διάρκεια.

Οι κανονισμοί αυτοί είναι δυνατόν να καταργηθούν ή να τροποποιηθούν αν οι περιστάσεις μεταβληθούν ως προς το στοιχείο που υπήρξε ουσιώδες για την έκδοσή τους. Στην περίπτωση αυτή, προβλέπεται περίοδος προσαρμογής για τις συμφωνίες και τις εναρμονισμένες πρακτικές που διέπονται από τον προηγούμενο κανονισμό.

Άρθρο 4

Οι κανονισμοί που εκδίδονται βάσει του άρθρου 2 είναι δυνατόν να περιέχουν διάταξη περί αναδρομικής εφαρμογής τους στις υφιστάμενες κατά την ημερομηνία έναρξης ισχύος των εν λόγω κανονισμών συμφωνίες, αποφάσεις και εναρμονισμένες πρακτικές.

Άρθρο 5

Πριν από την έκδοση κανονισμού, η Επιτροπή δημοσιεύει σχέδιο αυτού και καλεί όλα τα ενδιαφερόμενα πρόσωπα και οργανώσεις να υποβάλουν τις παρατηρήσεις τους σε εύλογη προθεσμία όχι μικρότερη του ενός μηνός, την οποία τάσσει η Επιτροπή.

Άρθρο 6

Η Επιτροπή διαβουλεύεται με τη συμβουλευτική επιτροπή συμπράξεων και δεσποζουσών θέσεων στον τομέα των εναέριων μεταφορών που έχει συσταθεί από το άρθρο 8 παράγραφος 3 του κανονισμού (ΕΟΚ) αριθ. 3975/87, πριν από τη δημοσίευση σχεδίου κανονισμού ή την έκδοση κανονισμού.

Άρθρο 7

1. Με την επιφύλαξη της παραγράφου 4, όταν τα ενδιαφερόμενα πρόσωπα παραβαίνουν όρο ή υποχρέωση που συνδέεται με απαλλαγή που χορηγείται από κανονισμό εκδιδόμενο βάσει του άρθρου 2, η Επιτροπή δύναται, προκειμένου να περατώσει την παράβαση αυτή:

α) να απευθύνει συστάσεις προς τα ενδιαφερόμενα πρόσωπα και

β) σε περίπτωση αδυναμίας των προσώπων αυτών να συμμορφωθούν προς τις συστάσεις αυτές και αναλόγως της σοβαρότητας της εν λόγω παράβασης, να λάβει απόφαση με την οποία είτε τους απαγορεύει είτε τους επιβάλλει ορισμένες ενέργειες, ή αίροντας το ευεργέτημα της απαλλαγής κατά κατηγορίες, χορηγεί ατομική απαλλαγή σύμφωνα με το άρθρο 4 παράγραφος 3 του κανονισμού (ΕΟΚ) αριθ. 3975/87 ή τους στερεί το ευεργέτημα της απαλλαγής κατά κατηγορίες του οποίου απολαύουν.

2. Με την επιφύλαξη της παραγράφου 4, όταν η Επιτροπή, είτε με δική της πρωτοβουλία είτε κατ' αίτηση κράτους μέλους ή φυσικών ή νομικών προσώπων που προβάλλουν έννομο συμφέρον, διαπιστώνει ότι κάθε ειδική περίπτωση συμφωνίας, απόφασης ή εναρμονισμένης πρακτικής, για την οποία χορηγείται απαλλαγή κατά κατηγορίες με κανονισμό εκδιδόμενο βάσει του άρθρου 2 παράγραφος 2, έχει αποτελέσματα ασυμβίβαστα με το άρθρο 85 παράγραφος 2 ή απαγορεύεται από το άρθρο 86, μπορεί να στερήσει το ευεργέτημα της απαλλαγής κατά κατηγορίες από αυτές τις συμφωνίες, αποφάσεις ή εναρμονισμένες πρακτικές και να λάβει, βάσει του άρθρου 13 του κανονισμού (ΕΟΚ) αριθ. 3975/87, όλα τα κατάλληλα μέτρα για να παύσουν οι παραβάσεις αυτές.

3. Πριν ληφθεί απόφαση βάσει της παραγράφου 2, η Επιτροπή μπορεί να απευθύνει συστάσεις προς τα ενδιαφερόμενα πρόσωπα για την παύση της παράβασης.

4. Στο μέτρο που η κατάσταση η οποία αναφέρεται στις παραγράφους 1 ή 2 προκύπτει από διατάξεις νομοθετικών, κανονιστικών ή διοικητικών πράξεων τρίτης χώρας ή από διατάξεις μιας συμφωνίας στον τομέα των αεροπορικών υπηρεσιών μεταξύ ενός κράτους μέλους και μιας τρίτης χώρας, η Επιτροπή, προτού αποσύρει το πλεονέκτημα της απαλλαγής κατά κατηγορίες, εφαρμόζει το άρθρο 18α του κανονισμού (ΕΟΚ) αριθ. 3975/87.

Άρθρο 8

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 374 της 31. 12. 1987, σ. 1.

(2) ΕΕ αριθ. L 240 της 24. 8. 1992, σ. 18.